પુસ્તકમાં લેખકે કુલ ઓગણીસ ગુજરાતી સર્જકોનાં રેખાચિત્રો આલેખ્યાં છે, જેમાં ‘મીનપિયાસી’થી લઈ ‘દર્શક’ કે ઉમાશંકર જોશીથી લઈને હજુ હમણાં જ આપણને આવજો કહી ગયેલા ચિનુ મોદી, નિરંજન ભગત અને વિનોદ ભટ્ટ સુધીના સર્જકોને આવરી લેવાયા છે. આ તમામ રેખાચિત્રો ‘કુમાર’ સામયિકમાં પ્રકાશિત થયાં હતાં. જે-તે સમયે વિદગ્ધ વાચકોને આ રેખાચિત્રો સર્જકોને અપાયેલી અંજલિ લાગ્યાં હતાં, પરંતુ હર્ષદભાઈ કબૂલે છે કે આ રેખાચિત્રો દ્વારા તેમનો ઈરાદો શ્રદ્ધાંજલિનો નહોતો જ.